Document ID: 32012R0552

NÕUKOGU MÄÄRUS (EL) nr 552/2012,
21. juuni 2012,
millega muudetakse määrust (EL) nr 1344/2011, millega peatatakse teatavatele põllumajandus-, kalandus- ja tööstustoodetele kehtestatud ühise tollitariifistiku ühepoolsete tollimaksude kohaldamine
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artiklit 31,
võttes arvesse Euroopa Komisjoni ettepanekut
ning arvestades järgmist:
(1)
Liidu huvides on peatada täielikult ühise tollitariifistiku ühepoolsete tollimaksude kohaldamine teatavate toodete puhul, mida ei ole praegu loetletud nõukogu määruse (EL) nr 1344/2011 (1) lisas.
(2)
Määruse (EL) nr 1344/2011 lisas loetletud kuus toodet TARICi koodidega 2914390020, 2918300050, 3206110020, 3815120020, 3815120030 ja 8302420080 tuleks kõnealusest loetelust välja jätta, kuna ühise tollitariifistiku ühepoolsete tollimaksude jätkuv peatamine nende toodete puhul ei ole enam liidu huvides.
(3)
On vaja muuta määruse (EL) nr 1344/2011 lisas olevate CN-koodiga 2819 10 00 toote ja TARICi koodidega 2914199040, 2914700050, 2922498510, 3815199010, 3919900051, 3920102891, 3920510030, 3920910093, 8529909250 ja 9401908010 toodete kirjeldusi, et võtta arvesse toodete tehnilist arengut ja majandussuundumusi turul. Lisaks tuleks muuta kehtivaid TARICi koode 2009419270, 2009897992 ja 8505199031. Samuti peetakse vajalikuks TARICi koodiga 3904400091 toote kahetist liigitamist.
(4)
Kõnealused peatamised, mille puhul on vajalikud tehnilised muudatused, tuleks määruse (EL) nr 1344/2011 lisa peatamiste loetelust välja jätta ning uuesti kõnealusesse loetellu kanda uute tootekirjelduste või uute CN- või TARICi koodidega.
(5)
Võttes arvesse peatamiste ajutist iseloomu, tuleks I lisas loetletud peatamised süstemaatiliselt läbi vaadata hiljemalt viis aastat pärast nende kohaldamist või pikendamist. Lisaks peaks olema õigustatud komisjoni ettepanekul teatavate peatamiste lõpetamine komisjoni algatusel tehtud läbivaatamise põhjal mis tahes ajal või ühe või mitme liikmesriigi nõudmisel, kui peatamine ei ole enam liidu huvides või kui selleks annavad põhjust toodete tehniline areng, muutunud tingimused või turusuundumused.
(6)
Kuna käesolevas määruses sätestatud peatamised peaksid jõustuma 1. juulist 2012, tuleks käesolevat määrust kohaldada alates samast kuupäevast ning see peaks pärast Euroopa Liidu Teatajas avaldamist viivitamata jõustuma.
(7)
Seepärast tuleks määrust (EL) nr 1344/2011 vastavalt muuta,
ON VASTU VÕTNUD KÄESOLEVA MÄÄRUSE:
Artikkel 1
Määruse (EL) nr 1344/2011 lisa muudetakse järgmiselt:
1)
lisatakse käesoleva määruse I lisas sätestatud toodete read;
2)
jäetakse välja selliste toodete read, mille CN- ja TARICi koodid on sätestatud käesoleva määruse II lisas.
Artikkel 2
Käeolev määrus jõustub selle Euroopa Liidu Teatajas avaldamise päeval.
Seda kohaldatakse alates 1. juulist 2012.
Käesolev määrus on tervikuna siduv ja vahetult kohaldatav kõikides liikmesriikides.
Luxembourg, 21. juuni 2012

Labels: 1
7
3
6
15